इस हैक को किंग बिटक्वाइन स्कैम कहा जा रहा है. हैक किए गए अकाउंटों पर किए गए पोस्ट में लोगों से बिटक्वाइन में दान मांगा गया है.

बिल गेट्स के अकाउंट से किए गए ट्वीट में कहा गया, "हर कोई मुझसे समाज को वापस लौटाने के लिए कहता रहा है, अब वो समय आ गया है. आप मुझे एक हज़ार डॉलर भेजिए मैं आपको दो हज़ार डॉलर वापस भेजूंगा."

टेस्ला और स्पेस एक्स के प्रमुख एलन मस्क के अकाउंट से पोस्ट किए गए ट्वीट में भी कहा गया कि अगले एक घंटे तक बिटक्वाइन में भेजे गए पैसों को दोगुना करके वापस लौटाया जाएगा.

बिटक्वाइन के पते के लिंक के साथ ट्वीट में लिखा गया, "मैं कोविड महामारी की वजह से दान कर रहा हूं."

समाप्त

पोस्ट किए जाने के चंद मिनट के भीतर ही ये ट्वीट डिलीट हो गए.

अमरीका के मशहूर रैपर कानये वेस्ट, पूर्व राष्ट्रपति बराक ओबामा और डेमोक्रेटिक पार्टी के राष्ट्रपति पद के उम्मीदवार जो बाइडेन के अलावा दुनिया की बड़ी कंपनियों में शामिल उबर और एपल के अकाउंट भी हैक किए गए. 

कुछ ही देर में हैकरों को सैकड़ों लोगों ने एक लाख डॉलर से अधिक भेज दिए. जिन अकाउंट को निशाना बनाया गया उन सबके दसियों लाख फॉलोअर्स हैं.

ट्वि... अधिकतम 4000 वर्णों के लिए लेख जारी रखें:
टर ने कहा है कि वो इस हैकिंग की पूरी जांच कर रहा है. ट्विटर ने कहा कि जब तक इस घटना की जांच की जा रही है, पासवर्ड रीसेट नहीं किए जा सकेंगे और ट्वीट भी नहीं किए जा सकेंगे.

कई यूज़र्स ने लिखा है कि वो ट्विटर पर ट्वीट नहीं कर पा रहे हैं.

आम आदमी पार्टी से जुड़े सोशल मीडिया एक्टिविस्ट अंकित लाल ने फ़ेसबुक पर लिखा, "हैकिंग के बाद ट्विटर डाउन है. कई बार पोस्ट करने की कोशिश की लेकिन ट्विटर काम नहीं कर रहा है."

क्या कहते हैं जानकार?

एफ़बीआई के सेन फ्रांसिस्को फ़ील्ड ऑफ़िस ने एक बयान जारी कर कहा है कि "ऐसा लग रहा है कि क्रिप्टोकरेंसी फ्रॉड के लिए अकाउंट को हैक किया गया है. हम लोगों को आगाह करते हैं कि इस तरह के किसी मैसेज के झांसे में न पड़ें और क्रिप्टोकरेंसी या पैसे किसी को न भेजें."

वहीं एथिकल हैकर रिज़वान शेख़ ने बीबीसी को बताया, "ऐसा लगता है कि हैकर को ट्विटर के रूट का ऐक्सेस मिल गया है. इसका मतलब है कि वो किसी भी अकाउंट से कुछ भी ट्वीट कर सकता है और पैसे बना सकता है. ऐसे में वेरिफ़ाइड अकाउंट से किए गए ट्वीट पर भी यकीन न करें."

वो कहते हैं, "ग़ैर क़ानूनी तरीके से पैसे बनाने के मामले में ये अब तक का सबसे बड़ी हैकिंग साबित हो सकती है."

बीबीसी के साइबर सिक्योरिटी रिपोर्टर जो टाइडी का कहना है कि "हैक को देख कर लगता है कि हैकर्स ट्विटर के एडमिनिस्ट्रेटिव प्रिविलेज हासिल करने में कामयाब रहे हैं. ऐसे में उनके पास इतनी शक्ति थी कि वो कुछ भी कर सकते थे, लेकिन उन्होंने कुछ लोगों के नाम का इस्तेमाल किया और कुछ ब्रांड को नुक़सानि पहुंचाने की कोशिश की."

"इसका उद्देश्य साफ़ था. वो कम से कम समय में जितना हो सके अधिक पैसा बनाना चाहते थे."

तकनीक से जुड़ी वेबसाइट सीनेट के संपादक डैन एकरमैन ने कहा, "ये स्कैम ई-मेल की तरह है लेकिन अति-आधुनिक और पूरी तरह से समन्वय के साथ किया हैक लगता है, स्कैम ई-मेल में आपसे पैसे मांगे जाते हैं लेकिन इसमें बड़े लोगों के वेरफ़ाइड अकाउंट से ट्वीट कर पैसे मांगे जा रहे हैं."

"ये सब एक समय पर कई अकाउंट से किया जा रहा है. ऐसे में आप सोचने लगते हैं कि ये ट्विटर के सामने बड़ी चुनौती है क्योंकि एक तरसह से उसके ढांचे पर हमला किया गया है."

अब तक क्या पता चला?

ट्विटर ने कहा है कि वो इस घटना की जांच कर रहा है और अब तक जो जानकारी मिल सकी है उसके अनुसार ये एक समन्वय के साथ किया गया हैक है जिसमें हैकर्स...